Rēzekne
<s>Rēzekne (, , , ) je značajan grad u Letoniji, smešten u istočnom delu države.</s><s>Grad čini i samostalnu gradsku opštinu.</s>

<s>Rēzekne je poznat kao važno železničko raskršće pruga Moskva - Riga i Sankt Peterburg - Varšava.</s>

<s>Prirodni uslovi 
Grad Rēzekne je smešten na istoku Letonije.</s><s>Od glavnog grada Rige grad je udaljen 242 km istočno, a od ruske granice 63 km zapadno.</s>

<s>Reljef: Rezekne se nalazi u istorijskoj pokrajini Latgale, čije je istorijsko središte.</s><s>Grad se na omanjem bregu u ravničarskom području, na približno 145 metara nadmorske visine.</s>

<s>Klima: U Rēzekneu vlada kontinentalna klima.</s>

<s>Vode: Kroz Rēzekne teče istoimena reka Rēzekne, koja deli grad stariji, južni i severni, noviji deo.</s><s>Oko grada ima više manjih jezera ledničkog porekla.</s>

<s>Istorija 
Područje Rēzeknea bilo je naseljeno još u vreme praistorije.</s><s>Današnje naselje osnovali su nemački vitezovi teutonci 1285. godine, kao utvrđenje prema Rusima.</s><s>1582. godine grad je priključen Državnoj zajednici Poljske i Litvanije.</s><s>1667. godine grad zauzima Rusko carstvo i menja naziv u Režica.</s><s>U 19. veku grad doživljava privredni procvrat, posebno posle dolaska železnice.</s>

<s>1920. godine Rēzekne je priključen novoosnovanoj Letoniji.</s><s>1940. godine priključen je SSSR-u, ali je uskoro pala u ruke Trećeg Reicha (1941-44.).</s><s>Grad je teško stradao u ratu - preko 90% građevina bilo je potpuno uništeno.</s><s>Posle rata grad je bio u sastavu Letonske SSR, da bi se ponovnim uspostavljanjem letonske nezavisnosti 1991.</s><s>Rezekne godine našao u granicama Letonije.</s>

<s>Stanovništvo</s>

<s>Sa približno 36 hiljada stanovnika Rēzekne je sedmi grad po veličini u Letoniji.</s><s>Međutim, od vremena nezavisnosti (1991. godina) broj stanovnika je osetno opao (1989. - oko 44 hiljada st.).</s><s>Razloga za ovo je nekoliko - iseljavanje Rusa i drugim „sovjetskih“ naroda u matice, odlazak mladih u inostrastvo ili Rigu zbog besperspektivnosti i nezaposlenosti, negativan priraštaj.</s>

<s>Etnički sastav: Slovensko stanovništvo čini više od polovine stanovništva grada, po čemu je Rēzekne među prvima u državi.</s><s>Matični Letonci čine veći deo ostalog stanovništva.</s><s>Nacionalni sastav je sledeći:</s>

<s>Rusi: 50,65% (19.873 st.)
 Letonci: 42,59% (16.710 st.)
 Poljaci: 2,69% (1.026 st.)
 Belorusi: 1,73% (680 st.)
 Ukrajinci: 1,26% (494 st.)</s>

<s>Znamenitosti 
Rēzekne je poznat kao kulturno i obrazovno središte istočne Letonije.</s><s>U gradu postoji čuveni spomenik Ujedinjenja Letonije.</s>

<s>Galerija slika</s>

<s>Spoljašnje veze</s>

<s>Zvanična stranica grada Rēzeknea</s>

<s>Gradovi u Letoniji</s>

